josojanaliżitagkontijieġujminuti Kitba ta' Evelvn Mizzi Introduzzjoni Ftit tax-xhur ilu ġejna avviċinati mis-Sur Joseph Farrugia u qalilna li għandu xi pitazzi b'informazzjoni dwar il-minuti tal-laqgħat u kontijiet li kien iżomm missieru Clement Farrugia, meta fl-1952 kien Segretarju tas-Soċjetà. Kienet tassew sorpriża, u fl-istess ħin sodisfazzjon kbir li rċevejna din l-informazzjoni. L-ewwel u qabel kollox għall-fatt li dan id-dokument oriġinali li għandu aktar minn 65 sena reġa' rritorna lura fis-sede tagħna wara daqstant żmien. Kif ħa naraw ukoll, kien ferm interessanti kif missirijietna kienu jżommu kollox miktub sal-inqas dettall, u li permezz t'hekk illum nistgħu nifhmu aktar id-diversi fatturi li kienu jiffurmaw il-festa u r-raħal tagħna. Dan l-artiklu ser jagħti diversi rendikonti finanzjarji t'attivatijiet varji skont kif irreġistrat fil-kotba. Il-munita ta' dak iż-żmien kienet il-Lira Maltija (Maltese Pound) li kienet ekwivalenti ma' Kien fl-1971 li beda jkun hemm rata ta' kambju bejn il-lira Maltija u l-muniti l-oħra kollha, inkluż l-isterlina. Wara kull ċifra kkwotata ser naraw l-ekwivalenti f'termini tal-Ewro sabiex inkunu nistgħu napprezzaw u nifhmu aktar il- valur u l-kuntrast ta' dak iż-żmien. Madanakollu, l-inflazzjoni u l-livell ta' għexien mhumiex qed jiġu kkunsidrati. Nieħu l-opportunità biex nirringrazzja lis- Sur Farrugia, li għaraf ir-relevanza ta' dawn id- dokumenti u li minn qalbu għaddihom lura lis- Soċjetà. Bħal dejjem l-appell tagħna huwa li min għandu dokumenti, ritratti jew materjal ieħor relatat jgħaddihom lill-bord editorjali sabiex b'hekk inkunu nistgħu nkomplu nippubblikaw wirt missirijietna. Ir-Rendikont tal-Festa '52 Il-festa dik is-sena kienet saret fl-4 ta' Mejju 1952 fi żmien meta l-festa ta' San Ġużepp kienet tiġi ċċelebrata fl-ewwel Ħadd ta' Mejju. Id-dħul mill- ġbir li sar minn fuq in-nies fil-ġimgħa tal-festa kien ammonta għal sittin lira u għaxar xelini (€25.97) filwaqt li għan-nar inġabru wieħed u għoxrin lira, disa' xelini u sitt soldi (€9.21) - total ta' wieħed u tmenin lira, dsatax-il xelin u sitt soldi (€35.19). L-ispejjeż kienu jammontaw għal mija u erba' liri dsatax-il xelin u erba' soldi (€45.06). Għal din il-festa kienu ġew mistiedna żewġ L-ewwel ġemellaġġ mużika f'Ħal Kirkop ġmiel ba. Wieħed mill-manuskritti tal-attivitajiet tal-1952 minn Clement Farrugia — eks Segretarju baned, dik ta' Santa Katarina taż-Żurrieq li kienet swiet tnejn u għoxrin lira (€9.45) u dik tal-Konti Ruġġieru tar-Rabat li kienet swiet tnejn u tletin lira u ħmistax-il xelin (€14.06). Spejjeż oħra kienu tal-bibiti li saru lill-baned mistiedna, permessi u bolol għalihom u d-dawl elettriku, li dak iż-żmien kien jiswa tnejn u għoxrin lira u tlettax-il xelin (€9.72). Dan tal-aħħar kien relattivament għoli speċjalment meta tqabblu mad-dħul li kellhom il-familji ta' dak iż-żmien. L-infieq fuq in-nar makien xejn inqas. Infatti nsibu mniżżel li dik is-sena kienu ntefqu mas-sebgħa u għoxrin lira (€11.59). Billi kienu nġabru biss wieħed u għoxrin lira u nofs (€9.41), id-differenza kien ħariġha Joseph Falzon il-Basla biex tkompla n-nar. Dawn il-flus reġgħu ngħataw lura lis-Sur Falzon fit- 13 ta' Lulju 1952. Meta saru l-kontijiet finali, jidher li l-festa għalqet bi żbilanċ ta' kważi tlieta u għoxrin lira (€5.58). Perċ jidher li kien hemm ċertu David li ta żewġ liri (€0.86), filwaqt li Michele Callus ta għotja ta' lira (€0.43) oħra u għalhekk l-iżbilanċ finali kien ta' kważi għoxrin lira (€8.59). Attività matul is-sena Fl-ewwel manuskritt hemm dettalji dwar attivitajiet relatati ma' ġbir ta' fondi. Fost l-oħrajn insibu fiera li saret fid-29 ta' Ġunju 1952. Il- benefatturi f'din il-fiera kienu wieħed u għoxrin. L-ewwel ġemellaġġ mużikali b) Banda Somta MAttiiiena $) Bormda Ta' Morda Riszaiaku tan- Radaft k 3) ħarsa tal-Punt, Estratt mill-ispejjeż tal-Festa ta' San Ġużepp tal-1952 Dawn qegħdin imniżżlin kemm b'isimhom u kif ukoll bil-laqam, u ma' kull benefattur hemm indikat x'offra għal din il-fiera. Laqmijiet li llum il-ġurnata għadna nisimgħuhom fil-każin tagħna fosthom: 'Żaċċa', 'Ċinoklu' u 'Ta' Ħaħaj'. Dawn il-benefatturi offrew għall-fiera tjur u annimali li jvarjaw minn sriedaq, fniek, tiġieġ u par beċċun. Il-kurżità hi li Giovanni Theuma ta' Żaċċa ta erbat ifniek tal-Indja filwaqt li Joseph Falzon il-Basla kien ta kanal. Il-fniek u t-tiġieġ inġabru b'karru misjuq minn Karmnu Bonnici, li dan kien ingħata donazzjoni ta' xelin (€0.02). Mal-benefatturi nsibu wkoll lil Dominka Mizzi tal-Kexkux li tat flixkun ruġjata tal-larinġ. Għalkemm illum forsi nitbissmu naqraw dawn l-affarijiet, tista' tgħid li għal dawk iż-żminijiet kienu importanti ħafna u huma mniżżla b'ħafna dettall. Bil-għajnuna tal-benefatturi u bil-ħila tad- diriġenti ta' dak iż-żmien, fejn dawn biegħu kemm dak li ngħata mill-benefatturi u kif ukoll affarijiet ta' fajjenza, kien sar b'erbgħin lira, tmintax-il xelin u nofs sold (€17.56) bejgħ. Il-kanal li kien offra Joseph Falzon kien ittella' lotterija. Ta' min jgħid li kellu jinxtara qafas għal dan il-kanal li kien jiswa erba' xelini u sitt soldi (€0.10). Minnu biss kien għad fadal tliet liri, tmien xelini u ħames soldi (€1.47). Kienet id-drawwa li min jirbaħ xi ħaġa f'dawn l-attivitajiet jagħti donazzjoni żgħira. F'dan il-każ ir-rebbieħ, Benedict Farrugia, għamel donazzjoni ta' żewġ xelini u sitt soldi (€0.05). Festa San Ġużepp (il-2: f'Ħal Kirkop L-ewwel ġemellaġġ mużikali ; f'Ħal Kirkop L Jidher ukoll li f'dawk iż-żminijiet, kienet id- drawwa li waqt fiera jinqalgħu xi bandisti. Infatti żewġ bandisti ħadu kull wieħed tlettax-il xelin (€0.28) filwaqt li bandist ieħor biex idoqq it-tamborlin tħallas tnax-il xelin (€0.26). Dawn il-bandisti mhux talli kienu jingħataw x'jieklu u x'jixorbu a spejjeż tal-każin imma kellu jħallsilhom kiri tal-karozza biex twassalhom iż-Żurrieq u Bormla rispettivament. Din il-kirja kienet swiet għaxar xelini (€0.22). Ta' min jgħid li dak iż-żmien il-bottegin kien f'idejn ċertu Franġisk Ellul. Kien l-istess Ellul li pprepara kemm l-ikel kif ukoll ix-xorb kollu għal dawn il-bandisti, a spejjeż tal-każin. Fost l-ispejjeż, hemm inkluż il-permess tal-fiera mħallas lil tal-Lottu li kien jiswa 3 xelini u 6 soldi (€0.75); permess tal-pulizija li kien jiswa 3 xelini (€0.06) apparti l-bolla li kienet tiswa sitt soldi (€0.01). Il-bolla kienet forma ta' taxxa addizzjonali li titħallas billi tinxtara bolla normali ġdida mill-posta u titwaħħal fuq il-karta tal-permess. Kellu jitħallas ukoll permess għall-banda ta' 3 xelini (€0.06) oħra kif ukoll bolla oħra ta' sitt soldi (€0.01). Skont il- minuti, il-fiera kellha tiġi posposta mit-8 ta' Gunju għad-29 ta' Gunju u ironikament kellha titħallas 6 soldi (€0.01) bolla oħra. Xħin tgħodd is-somom kollha tal-introjtu u taqta' l-ispejjeż, il-każin minn attività bħal din kien fadallu profit net ta' dsatax-il lira, ħames xelini u sold u nofs(€8.27), li għal dak iż-żmien kienet somma konsiderevoli, meta tqis li kien perjodu fejn il-pajjiż $pjfeo 6 għamilra ET K KUL fir bl Żes $ ħawskoti izl- , 4 Aw. A. ħlan aen 15. il- va PAPA WIESA A L-ewwel ġemellaġġ mużikali f'Ħal Kirkop kien għaddej minn żmien ta' faqar ta' wara t-tieni gwerra dinjija, fejn ħafna nies ma kellhomx triq oħra ħlief li jemigraw. Aktar tard fl-istess sena kienu saru żewġ attivitajiet oħra ta' dan it-tip, waħda fit-28 ta' Settembru 1952 u oħra fil-21 ta' Diċembru 1952. Kważi xahar wara din l-attività, eżatt fis-27 ta' Lulju 1952 kien ħa l-pussess il-kappillan Dun Pantaleone Orland. Jidher li dak iż-żmien saret festa kbira oħta, fejn l-ispejjeż kienu jlaħħqu dsatax-il lira, erbatax-il xelin u seba' soldi u nofs (€8.47). Għal dan il-pussess, il-każin qala' 13-il bandist li 8 minnhom tħallsu ħames liri u tmien xelini (€2.32) filwaqt li ħames bandisti oħra miż-Żurrieq ma ħadu xejn. Ġew sparati xejn inqas minn 1,500 bomba. Filwaqt li 1000 bomba swew żewġ liri u ħames xelini (€0.97), il-500 bomba l-oħra kienu dawk li kien għad baqa' mhux maħruqa mill-festa ta' San Ġużepp tal-istess sena. Barra dan kollu, il-kappillan kien ingħata rużetta, jew aħjar ċurkett, li waħdu sewa ħames liri (€2.15). Minn dawn il-kontijiet, jidher biċ-ċar l-importanza li kienet tingħata lill-okkażjonijiet bħal dawn fir-raħal. Aktar dettall, miżuri u regoli Fit-tieni manuskritt hemm iżjed dettalji dwar id- dħul u l-ħruġ tal-każin fis-sena li bdiet fi Frar 1952. Skont il-kotba, Karmnu Falzon li kien kaxxier fl-1951 għadda lill-każin is-somma ta' għaxar liri u għaxar xelini (€4.51) bħala somma ta'flus li kien għad fadallu l-każin sa Jannar 1952. Bħala dħul regolari, il-kotba juru li l-każin kien idaħħal medja ta' tliet liri u sitt xelini (€1.42) fix-xahar mill-Banka tal-Lottu. Fi Frar, daħlet ukoll somma ta' erbatax-il lira (€6.01) bħala kera mingħand Franġisk Ellul tal-Bottegin. Fl-istess żmien Carmelo Farrugia u Anthonv Theuma kienu ġa bdew jiġbru għall-istandard tal-banda. Kellhom ġa tmien liri u għaxar xelini (€3.65) sa Jannar 1952 u dawn kienu qed jinżammu mill-kaxxier Karmnu Falzon li għaddihom flimkien mal-flus l-oħra lis- segretarju Clement Farrugia. Xi ħadid li kien hemm tal-armar li ma baqax jintuża nbiegħ u l-każin daħħal minnu s-somma straordinarja ta' tnax-il lira (€5.15). Ta' min isemmi li dak iż-żmien dan il-ħadid kien intwieżen minn Nardu Azzopardi, il-piżatur, li tħallas ħames xelini (€0.11) talli ta dan is-servizz lill-każin. Jidher li s-sitwazzjoni imwiegħra li kien hemm dak iż-żmien fejn Malta kienet qegħda tipprova tirkupra wara l-gwerra, ħalliet l-effett tagħha fuq il-każin tagħna wkoll. Id-dħul beda jonqos u kien għalhekk li dak iż-żmien missirijietna bdew ibiegħu l-affarijiet li ma kienux jintużaw biex ikun hemm flus biżżejjed ħalli s-soċjetà tibqa' f'pożizzjoni li tagħmel festa ad unur il-patrun tagħna San Ġużepp. Festa San Ġużepp 195 Ħal Kirkop Kif insibu fil-minuti tal-istess sena, il-kumitat kien approva l-bejgħ ta' sett timpani, strumenti tal-banda li kienu propjetà tal-każin għax ma kien hemm ħadd li kien idoqqhom u ħadd ma kien qiegħed jitgħallimhom. L-ironija hija li dawn il- manuskritti nstabu eżatt fl-istess sena li l-każin qed jerġa' jinvesti biex jixtri l-ewwel żewġ timpani bil- għajnuna tal-għotja ta' fondi lokali li ġejjin mill-fond SIS 2018. Jidher ukoll li s-surmast tal-banda, Mro. Jimmv Worlev, kien ilu ma jitħallas u għalhekk f'April 1952 tawh is-somma ta' sitt liri (€5.15) li kienet tirrapreżenta parti mis-salarju tas-surmast għas- sena 1951. Fil-11 ta' Mejju 1952, ingħata pagament ieħor li kien jirrapreżenta erba' liri (€1.72) bħala s-salarju ta' April, filwaqt li tħallas lira (€0.43) oħra ta' meta l-banda daqqet għal Dun Nard fl-1951. Din il-lira kienet ukoll dovuta lis-surmast tas-servizz li ta lill-banda tal-każin fil-1951. Fil-25 ta' Mejju 1952, finalment ingħata s-salarju għal Mejju tal-istess sena li kien ta' erba' liri u sitt xelini (€1.85). Minn dakinhar is-surmast baqa' jiġi mħallas regolarment. Ta' min jinnota li s-surmast kien għamel xi żmien marid u għalhekk ma kienx baqa' jagħti s-servizz tiegħu regolari. Il-kumitat xorta ħass li għandu jitħallas xi ħaġa u bl-approvazzjoni tal-kumitat kollu kien ingħata żewġ liri (€0.86). Din turi l-qalb kbira tal-kumitat Ġużeppin anke fi żmien diffiċli għas- soċjetà. Dħul ieħor regolari kien minn lotteriji diversi li kienu jsiru. Tista' tgħid minn Marzu 'l quddiem saru lotteriji kull xahrejn u kien jibqa' minnhom bejn seba' u għaxar liri (€3.00 u €4.29). Interessanti kif min kien joħroġ b'dawn il-lotteriji kien jingħata żewġ xelini u nofs (€0.05) bħala apprezzament. Dan juri is-sitwazzjoni finanzjarja mwera ta' dak iż-żmien. Kien jitħallas ukoll il-permess tal-lotterija tal-pulizija li kien jiswa tliet xelini u bolla ta' sitt soldi (€0.07), filwaqt li l-pakkett tal-biljetti għal-lotterija kien jiswa għaxar soldi (€0.02). Jidher ukoll li kien isir xi logħob tal-karti u dawk miġburin kienu jagħtu donazzjoni żgħira lill-każin. Din id-donazzjoni kienet titħalla ma' tal-bottegin, imbagħad tinġabar b'mod regolari mill-membri tal- kumitat u tgħaddi għand Clement Farrugia biex tiġi reġistrata fil-kotba. Li hu żgur hu li kull xahar kienu jsiru spejjeż ta' żewġ mazzi karti ġodda jew second hand. Interessanti ngħidu li kull mazz li nxtara second hand, is-segretarju dejjem kellu miegħu (CO) Festa San Ġużepp Ħal Kirkop Estratt tal-minuti fejn fost l-oħrajn kien ġie deċiż li jinbiegħu it- Timpani xhud, minħabba li ma kienx ikollu rċevuta uffiċjali mingħand tal-ħanut. Xi ħaġa oħra interessanti kienet il-kiri tas-sala tal-każin biex isiru l-festini tat-tiġijiet. F'Ġunju 1952, iżżewġu żewġ koppji li għamlu l-festin fil-każin, dawn kienu t-tifla ta' Ċensa Grech fil-25 ta' Ġunju 1952 u Josephine Barbara li żżewġet lil Leonard Mizzi fis-26 ta' Ġunju 1952. Il-kera tas-sala kien ta' erba' liri (€1.72). Iżjed tard fit-12 ta' Lulju 1952, Beneditt Cassar ukoll kera s-sala għat-tieġ. Dħul ieħor tal-każin kien ġej mill-kiri tas-siġġijiet. Fl-20 ta' April 1952, kien sar it-tberik mill-kappillan fil-każin. Il-kappillan ingħata għotja ta' lira (€0.43), is-sagristan Żaren Zammit ingħata għotja ta' żewġ xelini u nofs (€0.05), intefgħu sitt soldi (€0.01) fis- sasla ta' Nardu Spiteri, il-grokk offrut ġie jiswa żewġ xelini u ħdax-il sold (€0.06) filwaqt li nxtara kwart gallettini li kien jiswa xelin u ħames soldi (€0.03). Kien fit-13 ta' Settembru tal-istess sena li nxtraw il-linef. Tħallas l-aħħar pagament ta' sitt liri u tliet xelini (€2.64) u mbagħad tħallsu wkoll disa' xelini (€0.19) għat-trasport biex twasslu l-każin. Jumejn wara tħallset ukoll il-kera tal-każin li kienet ta' tlieta u għoxrin lira (€9.87). F'din is-sena wkoll il-kumitat waqt laqgħa mas- soċi, kienu saru r-regoli ġodda għall-bottegin. L-irħas offerta ma kellhiex tkun inqas minn tnejn u tletin lira (€13.73) u li l-aqwa offerta tista' tkun irrifjutata. Il-bottegin kellu r-responsabbiltà li jiftaħ u jagħlaq il-każin kuljum. Barra minn hekk kellu jieħu ħsieb li jagħmel u jħallas il-permessi neċessarji minħabba li kien jiftaħ fil-festi. L-indafa tal-każin kellha ssir minnu wkoll u jekk jikser ir-regolamenti jista' jiġi mmultat u jitlef il-kapparra. Dawn ir-regoli daħlu fis-seħħ wara li ġew approvati mis-soċji. Għeluq Is-sena 1952 spiċċat b'bilanċ favur il-każin ta' mija u sitta u tletin lira, sitt xelini u ħames soldi u nofs (€58.52). Dan juri l-għaqal li mxew bih missirijietna fil-passat biex wasalna sa fejn qegħdin illum. Tista' tgħid li f'dik is-sena, il-kumitat bil-għajnuna tas-soċi irnexxielu jibda t-triq biex iġib il-każin fuq saqajh fi żmien diffiċli. Li hu żgur hu li dawn il-pedamenti li nbnew f'dawk iż-żminijiet komplew jissudaw u hekk illum, sitta u sittin sena wara l-każin mhux talli għandu s-sede propjetà tiegħu, imma għandu wkoll żewġt imħażen u l-post tan-nar. ewwel ġemellaġġ mużikali : f'Ħal Kirkop :